cyanic-selkie/wikianc huggingface dataset:
Livbakken
Livbakken var en hoppbakke som lå i Vesternmarka (Livmarka), like utenfor de gamle bygrensene til Hønefoss, i tidligere Norderhov herredskommune, men fra 1964 en del av den nye storkommunen Ringerike i Buskerud. Bakken var eid av Idrettsforeningen Liv og sto klar vinteren 1901. I sine glansdager ble Livbakken regnet som en av landets største hoppbakker, og den ble vertsbakke for hovedlandsrennet (NM) i 1911. Etter andre verdenskrig holdt den ikke lenger tritt med utviklingen og ble mer og mer umoderne, samtidig som interessen for hoppsport tapte terreng. På høsttinget IF Liv i 1983 ble det endelig besluttet å rive bakken og selge eiendommen til boligformål.
Dagfin Brodtkorb
Han har jobbet ved Forsvarets forskningsinstitutt og Lincoln Laboratory, Massachusetts Institute of Technology, A/S Informasjonskontroll og MIROS A/S før han i 1995 startet ved ABB Corporate Research Center i Asker. Han var i 2004 medlem av Norges Tekniske Vitenskapsakademis Industrielle råd, og i 2005–2006 styremedlem i Simula Research Laboratory.
Livbakken
Historien
Idrettsforeningen Liv ble stiftet i 1895. Det årlige Livrennet ble de første årene holdt i to små og dårlige bakker, før klubben høsten 1900 kjøpte et område i Vesternmarka (senere kalt Livmarka) av Johan Vestern på Vestern. Det første rennet i den nye Livbakken ble holdt 24. februar 1901. Året etter ble det bygd tribuner og trapp, og etter at bakken var blitt utvidet i 1903, var bakkerekorden 26,5 meter. Det ble i årene som fulgt gjort stadige utbedringer i bakken, og i 1909 ble Livbakken regnet som en av landets største hoppbakker. Under hovedlandsrennet i 1911 satte Johan R. Henriksen bakkerekord med 36 meter, med Hans Majestet Kong Haakon VII som ivrig tilskuer på kongetribunen. Ragnar Omtvedt sto på 40 meter i et ekstrahopp etter rennet.
Bakken ble utbedret noe i 1930–1931, men en større modernisering ble først gjort i 1939. Under prøvehopping vinteren 1940 hoppet Olaf Andersen 46 meter. Snømangel gjorde imidlertid at det ikke ble arrangert renn i bakken den vinteren, og med krigen og idrettsstreiken fra april 1940 ble det ikke hoppet mer i bakken på over fem år.
Da krigen tok slutt i 1945 var Livbakken i svært dårlig forfatning. Tyskerne hadde brukt bakken som skytebane, og under et uvær senere det året blåste fartsoppbygget ned. Ved hjelp av en stor dugnadsinnsats, lån og tilskudd fra Hønefoss kommune greide klubben å få satt i stand bakken i igjen. Med blant annet nytt fartsoppbygg i betong sto bakken klar til bruk igjen vinteren 1947. Flomlysanlegg ble satt opp i 1949.
De første årene etter gjenoppbyggingen var det god aktivitet i bakken, men deretter sank aktiviteten. På 1960-tallet var bakkeprofilen foreldet, og bakken var for liten, med et K-punkt 52,5 meter og en bakkerekord 59 meter. Det er usikkert hvem som hadde bakkerekorden, men junioren Lars Hofseth hoppet 58 og 57,5 meter der under et renn i 1972. Uten egne aktive hoppere lenger, og med store utgifter til å reparere bakken etter stadig hærverk, ble det diskutert om klubben skulle rive og selge bakken. På høsttinget i 1983 ble det avgjort at bakken skulle rives og arealet selges som boligtomter, etter at et lignende forslag hadde falt på høsttinget i september 1976.
Uithoorn
Uithoorn er en kommune i Nederland i provinsen Noord-Holland.
Romsdalsaksen
Romsdalsaksen er et foreslått alternativ til Møreaksen. Møreaksen anbefales av Statens vegvesen som ferjefri E39 mellom Ålesund og Molde. Romsdalsaksen foreslås å gå fra Vikebukt ved Tresfjorden via øya Sekken, via Nesjestranda og på en ny forbindelse over Fannefjorden.
Tilhengere av Romsdalsaksen argumenterer med at det er en miljøvennlig flat trasê i åpent landskap, og tilhengerne argumenterer med at det er rimeligere i både investering og levetidskostnader.
Mellom Vikebukt og Sekken foreslås en flytebru på 3,1 km. Fjorden er 450 meter dyp, for dypt for undersjøisk tunnel og for pilarer. 3100 m er for langt for hengebru så alternativet blir flytebru. Mellom Sekken foreslås flere alternativer med bruer eller tunneler.
Romsdalsaksen foreslår å legge E39 utenom Molde sentrum. Det argumenteres med at dette kan bidrag til et bedre miljø for byens innbyggere.
Romsdalsaksen AS ble stiftet 10. jan. 2017, har gjort 3.part vurderinger av kostnader og konsept, og har fått stor tilslutning blant befolkningen rundt Romsdalsfjorden. Spesielt i Vestnes, Rauma, Molde og på Nordmøre. Utover 2018 jobbes det med å få utarbeidet en sammfunnsnytteanalyse som ennå mer vil vise fortrinnene med Romsdalsaksen.
Norconsult gjorde i 2021 på oppdrag fra vegvesenet en ny gjennomgang av mulige fjordkryssinger med sammenligning av Møreaksen og Romsdalsaksen.
Referanser
https://norgeskart.no/3/#!?project=seeiendom&layers=1004,1015,1014&zoom=9&lat=6975498.81&lon=100193.75&sok=Moldefjorden
Friedrich-Schiller-Universität Jena
Friedrich-Schiller-Universität Jena er et universitet i byen Jena i delstaten Thüringen i Tyskland. Ved vintersemesteret 2010 hadde universitetet omkring 21 400 studenter og 340 professorer.
Universitetet er en del av Coimbragruppen og er ved siden av Universität Erfurt, Bauhaus-Universität Weimar og Technische Universität Ilmenau et av fire universiteter i Fristaten Thüringen.
Daniel Berg Hestad
Daniel Berg Hestad (født 30. juli 1975) er en norsk tidligere fotballspiller fra Molde som spilte for. Siden 2018 har han vært hovedtrener for Moldes andrelag. Han har klubbrekorden i antall kamper – de fleste som sentral midtbanespiller – med over 900 kamper inkludert treningskamper. Han har vunnet tre seriemesterskap (2011, 2012 og 2014) og fire norgesmesterskap (1994, 2005, 2013 og 2014) med Molde. Han har vært kaptein for laget siden sommeren 2000 og spilt åtte A-landskamper.
Han har norgesrekord i antall eliteseriekamper med 473.
Daniel Berg Hestad er sønn av Stein Olav Hestad, som har andreplass på Moldes adelskalender bak Daniel. Han er også nevø av fotballspillerne Odd Berg, Jan Berg og Harry Hestad.
Klubbkarriere
Berg Hestad debuterte for Molde som 17-åring borte mot Start i 1993. Klubben rykket ned til 1. divisjon samme år, men tok steget opp i eliteserien igjen med opprykk i 1994, da de også ble norgesmester for første gang. Siden tok han eliteseriesølv med Molde i 1995, 1998 og 1999.
Inter American University of Puerto Rico
Inter American University of Puerto Rico (spansk. Universidad Interamericana de Puerto Rico (UIPR)) er et privat, ikke-kommersielt universitet med ni campuser i Puerto Rico. Det ble grunnlagt i 1912.
Sari
Sari kan ha flere betydninger:
Daniel Berg Hestad
Klubbkarriere
Han tok et nytt seriesølv i 2002, og i 2003 fikk han kontrakt med den nederlandske klubben SC Heerenveen, hvor han spilte 42 kamper over to sesonger og noterte seg for fem mål under trenerne Foppe de Haan og Gertjan Verbeek. Sommeren 2005 returnerte han til Molde og ble norgesmester samme år. Et nytt opphold i 1. divisjon i 2007 ble fulgt av nok et direkte opprykk før 2008-sesongen, og nok et eliteseriesølv i 2009.
Han spiller i 2013 sin 20. sesong for Moldes A-lag. Molde-manager Ole Gunnar Solskjær uttalte i oktober 2013 at han ville at Berg Hestad skulle signere kontrakt for nok en sesong i klubben.
Hestad ble tidenes eldste målscorer i Europaligaen da han 5. november 2015, i en alder av 40 år og 99 dager, scoret for Molde borte mot Celtic. 25. februar 2016 la han opp som fotballspiller etter at laget røk ut av Europaligaen med 1-3 sammenlagt mot. Hans siste kamp ble 1-0-seieren på hjemmbane i returoppgjøret i 16-delsfinalen.
Familie
Han er sønn av den tidligere Molde-spilleren Stein Olav Hestad og storebror til Peter Berg Hestad. Daniels onkler Odd Berg, Jan Berg og Harry Hestad er også kjente spillere fra Molde Fotballklubb. Daniel Berg Hestads eldste bror Thomas Berg Hestad er basehopper og tidligere fotballspiller.
Han er gift og har to sønner og en datter.
Landslag
Berg Hestad spilte 35 kamper for U21-landslaget, som han debuterte for i 1995. I 1998 var han med på å vinne bronsemedalje i U21-europamesterskapet i Romania, hvor de slo Nederland i bronsefinalen.
kom med borteseieren over i Parken 22. april 1998. Til sammen har han åtte A-landskamper for Norge (samtlige er privatlandskamper).
Meritter
Molde FK
Inter American University of Puerto Rico
I 2006 var student- og campusfordelingen slik:
I 2006 var skolepengene ved IAUPR på US$ 3.784 – 4.770. Det gis undervisning opp til doktorgradsnivå ved San Juan og San German campuser, blant annet i jus og optometri. Sistnevnte utdanning er det eneste tilbudet i sitt slag i Latin-Amerika. Det gis også studier i avionikk.
Automolius
Automolius er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Små til middelsstore, avlange, mørkt brunlige skarabider. Kroppen er matt og fint hårete.
Levevis
Larvene lever i jorda, der de eter røtter.
Utbredelse
Denne gruppen lever i Australia.
Indiana University
Indiana University ble grunnlagt i 1820 i Bloomington. Det opprinnelige lærestedet i denne byen tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.
I 2006 var studenttallene ved IU slik:
I 2006 var skolepengene i høstsemesteret på US$ 5 040 – 7 460 per år for studenter hjemhørende i Indiana, avhengig av studiested. Studiene gis opp til doktorgrad ved Bloomington, Indiana (PA), og Indianapolis.
Bjørkedokkbakken
Bjørkedokkbakken er en nedlagt hoppbakke i Nedre Eiker kommune i Buskerud. Den ligger ved gården Bjørkedokk, like ved Krokstadelva. Bakken er eid av IF Birkebeineren, og ble brukt under NM på ski i 1960, da det kombinerte hopprennet gikk i Bjørkedokkbakken og det spesielle hopprennet ble holdt i Vikkollen i Mjøndalen. Ca. 1200 tilskuere så kombinerthopprennet i NM.
IF Birkebeineren ble stiftet i 1904. Klubbens første hoppbakke lå på Langstrand, og ble tatt i bruk alt i 1902. Langstrandsbakken, der den siste bakkerekorden var på ca. 39 meter, ble erstattet av Bjørkedokkbakken i 1935. I Bjørkedokkbakken var bakkerekorden 70,5 meter, satt av Torbjørn Ruste. Kulturdepartementets anleggsregister (idrettsanlegg.no) oppgir at bakken har K-punkt 69 meter.
Lyon Open
Lyon Open er en profesjonell tennisturnering som blir spilt på grus. Den er en del av ATP-touren, og er klassifisert som en 250-turnering.
Den blir spilt hvert år i Lyon i Frankrike.
Phytorus
Phytorus er en slekt av biller som tilhører familiegruppen bladbiller (Chrysomelidae).
Utseende
Middelsstore (4-6 millimeter), korte og brede, høyt hvelvede, blekgule til mørkbrune bladbiller uten metallisk glans.
Levevis
Både larvene og de voksne (imago) er planteetere.
Utbredelse
Slekten er utbredt i Sørøst-Asia. Aller artene forekommer på Filippinene, forøvrig er slekten kjent fra Vest-Malaysia, Sumatra, Borneo og Java.
University of Texas System
University of Texas (forkortet UT) er et universitetssystem med ni universiteter og seks medisinske forsknings- og læresteder i Texas, USA. Vanligvis brukes begrepet om flaggskipinstitusjonen University of Texas at Austin (forkortet UT Austin), som er et doktorgrads- og forskningsuniversitet i Austin, Texas. Det tilhører de kvalitetsmessig svært høyt rangerte Public Ivy-universitetene i USA.
Til universitetet hører blant annet de faglig meget anerkjente University of Texas School of Law, McCombs School of Business, og Lyndon B. Johnson School of Public Affairs, som også huser Lyndon B. Johnson Library and Museum til minne om USAs 36.president.
Skolens hovedlokaler ligger ikke langt fra Texas State Capitol i Austin. Universitet ble dannet i 1883.
Læresteder og skoler
Universitetene omfatter:
De medisinske institusjonene omfatter:
UT Austin hadde høsten 2006 det femte høyeste opptaksantallet i landet (høyest i landet i perioden 1997–2003), med omtrent 50 000 bachelor- og masterstudenter, og 16 500 lærere og annet personale, herav 2 814 vitenskapelig ansatte. På samme tid var skolepengene på US$ 7 630 for studenter folkeregistrert i delstaten Texas.
Hele University of Texas System hadde i høsten 2006 i alt 190 903 studenter og 17 158 vitenskapelig ansatte, og de ulike lærestedene har stort sett skolepenger omkring US$ 4-5 000 per år.
Bibliotekene ved UTA har 8,937 millioner titler, som gjør det til USAs tiende største bibliotek (2006).
Verkhnjaja Salda
Verkhnjaja Salda (russisk: Ве́рхняя Салда) er en by i Sverdlovsk oblast i Russland. Byen ligger ved elva Salda (en høyre sideelv til elva Tagil), 195 km nord for Jekaterinburg. Innbyggertall: 51 195, 55 246 (folketelling 1989).
Byen ble grunnlagt i 1778, og bystatus ble innvilget i 1938.
Oinokhoe
Oinokhoe (gresk: οἰνοχόη; fra οἶνος, oînos, «vin» og χέω, khéō, «jeg heller»; flertall oinokhoai) er en gresk vasetype fra antikken. Den er en vinmugge, som finnes i en rekke former. Et fellestrekk ved formene er at den har en foldet hellekant på tre sider, og vertikal hank på den siste.
Ernst-Moritz-Arndt-Universität Greifswald
Ernst-Moritz-Arndt-Universität Greifswald er et universitet i byen Greifswald i delstaten Mecklenburg-Vorpommern i Tyskland. Ved vintersemesteret 2010 hadde universitetet omkring 12 256 studenter og 202 professorer.
Universitetet ble grunnlagt i 1456 og er blant de eldste universitetene i Mellom-Europa.
Serbias herrelandslag i ishockey
Serbias herrelandslag i ishockey representerer Serbia i ishockey for menn. Serbia og Montenegro er delt inn i Serbia og Montenegro i mai-juni 2006
Den første kampen ble spilt i Zagreb i 11 April 2007, under World Cup Division II Group, hvor Serbia slo Tyrkia 6-4.
Arthur Johan Hertzberg
Arthur Johan Hertzberg (født 12. desember 1870 i Hamar, død 26. mars 1941 i Oslo) var en norsk kinamisjonær.
Biografi
Han var sønn av den kjente teologen og skolemannen og senere statsråd Nils Christian Egede Hertzberg som var førstelærer på Hamar seminar da Arthur Johan ble født. Men han var bare seks år da faren ble ekspedisjonssjef i Kirkedepartementet og fikk derfor sin oppvekst i Kristiania. Han ble student i 1889 og cand.real. i 1898. Året etter ble han utsendt til Kina av Kinamissionen for å arbeide som lærer ved Liangigai stasjon i Laohokow, hvor man hadde samlet misjonens skolearbeid.
I 1900 gikk han ut av NLM på grunn av ordinasjonsspørsmålet og ble da antatt av Det Norske Misjonsselskap. Han studerte deretter teologi ved Misjonsskolen i Stavanger og ble ordinert av biskop Arnoldus Hille i 1903. Samme år kom han tilbake til Kina. Fram til 1907 arbeidet han i Yiyang, deretter var han til 1913 styrer på Taohualun. I 1908 etablerte han middelskolen der. Den styrte han til 1923, da han ble lærer ved Taohwalun Lutheran College. Han kom hjem til Norge for godt i 1931.
Arthur Johan Hertzberg ble i 1900 gift med Fredrikke Mariane Johanne Øverland, født i Kvikne 22. juni 1873, død i Oslo 23. oktober 1930. Hun var datter av sokneprest Gerhard Andreas Øverland og hustru Cathrine Margrethe Cecilie Johanne, født Wisløff. Fredrikke var utdannet lærer. Et av barna deres var flygeren Jens Skjelderup Hertzberg (1909–1942).
I 1922 kom heftet Kinesergutten og korset ut i Stavanger, skrevet av Arthur Hertzberg.
Kilder
http://docplayer.me/68984613-Kjerkebla-kjerkebla-foto-bodil-hagen-for-torvastad-menighet-nr-argang-61.html
Lateranoverenskomsten
Lateranoverenskomsten av 11. februar 1929 er et konkordat som ble inngått mellom Italia og Vatikanet ved pave Pius XI. Denne sørget for at Vatikanstaten ble opprettet med paven som monark. Avtalen bestemmer Vatikanstatens grenser og en rekke bygninger utenfor disse som er vatikanske eksklaver.
Vatikanet hadde vært en del av staten Italia siden denne ble opprettet i 1870 da den tidligere Kirkestaten ble lagt inn i den nye statsdannelsen. Konkordatet erstattet Garantiloven av 13. mai 1871 som hadde sikret pavens ukrenkelighet innen Vatikanet og gitt ham visse rettigheter, som blant annet retten til eget diplomati og livgarde gjennom Sveitsergarden.
Kirken nektet å anerkjenne Garantiloven da den mente at den måtte være uavhengig av enhver politisk og verdslig myndighet i sitt åndelige virke. Fram til Lateranoverenskomsten ble inngått anså derfor pavene seg som fanger i Vatikanet.
Til minne om denne avtalen som slik begravde en lang og bitter strid, ble hovedgaten til Vatikanet inn mot Petersplassen, Via della Conciliazione, (italiensk: «Forsoningens gate»), anlagt.
Avtalen ble undertegnet av statsminister Benito Mussolini på vegne av kong Viktor Emmanuel III av Italia og av kardinalstatssekretær Pietro Gasparri på vegne av pave Pius XI i Lateranpalasset, og dette siste ga navnet til overenskomsten.
Lateranoverenskomsten ble ratifisert av det italienske parlamentet 7. juni 1929 og ble innarbeidet i den italienske konstitusjonen i 1947.
Membranpotensial
Membranpotensialet beskriver spenningsforskjellen mellom innsiden og utsiden av en celle. I utgangspunktet, i hviletilstand, er dette negativt. Membranpotensial måles i millivolt (mV). I eksiterbare celler kan membranpotensialet endres om cellen blir utsatt for en impuls. Endringen i membranpotensial kalles for et aksjonspotensial, og består først av en rask depolariserings-fase som etterfølges av en repolariserings-fase. Dette skaper elektromagnetiske feltbølger som setter igang en rekke biokjemiske reaksjoner. Disse har viktige fysiologiske funksjoner i nervesystemet, i hjernen og i hjertet.
Lateranoverenskomsten
Avtalebrudd
Da Italia innførte de anti-jødiske lovene i 1938, ble det innført forbud mot ekteskap mellom jøder og ikke-jøder. Vatikanet anså dette som et brudd på Lateranoverenskomsten, da kirken er den myndigheten som regulerer katolikkers inngåelse av ekteskap.
I februar 1944 ble Sankt Paul utenfor murene, som er en eksklave under Vatikanstaten i henhold til Lateranoverenskomsten, angrepet av italienske fascister.
Reservasjon
Den hellige stol meddelte at den fra 1. januar 2009 ikke lenger vil automatisk adoptere italiensk lovgivning, men vurdere hver lov for seg. Det er en åpning i avtalen for at Vatikanet kan reserve seg mot lover som er på kant med kirkens lære, men kirken går i dette tilfeller noe lenger enn dette.
Membranpotensial
Forekomst av ioner
Spenningsforskjellen over cellemembranen skyldes at ioner, som er elektrisk ladde partikler, er ulikt fordelt mellom cellevæsken og vevsvæsken utenfor. På grunn av tiltrekningskraften mellom de negativ og positive ladde partiklene, vil det oppstå et elektrisk felt over membranen. De ladde ionene blir liggende inntil veggen på hver sin side, og siden celleveggen er svært tynn (<10 nm) blir kraften på det elektriske feltet svært stor.
De vanligste ionene i og rundt en celle er kalium (K⁺), natrium (Na⁺), kalsium (Ca²⁺) og klor (Cl). Cellemembranen, som består av et dobbeltlag med fosfolipider, er det vi kaller semipermeabel (delvis gjennomtrengelig) og har ulik gjennomtrengelighetsgrad for de ulike typene av ioner.
En celle i hvile er mest gjennomtrengelig for K⁺ ioner. Siden det er høy konsentrasjon av K⁺ inne i cellen, vil det lekke (diffundere) flere av disse ut av cellen enn det lekker Na⁺ inn, noe som gjør at innsiden blir negativ ladet i forhold til utsiden. For å kompenserer for ionelekasjene har cellemembranen et bæreprotein kalt Na⁺-K⁺-pumpen som arbeider mot det elektriske feltet. Den transporter aktivt Na⁺ ut og K⁺ inn. Det krever energi, og skjer ved spalting av det energibærende molekylet ATP (Adenosintrifosfat). Siden likevektspotensialet for K⁺ er bare litt mer negativt en hvilepotensialet, mens Na⁺ er mye mer positivt, er transporten av Na⁺ ut av cellen mye mer energidrivende en transport av K⁺ inn. Membranpotensialet kan beregnes ved bruk av Goldmans-ligning. Membranpotensialet styrer lukking og åpning av eksiterbare ionekanaler.
Ionepumper
Membranpotensialet, altså spenningsforskjellen, opprettholdes ved hjelp av tre mekanismer kalt ionepumper, eller ionetransportører:
Na+/K+-pumpen drives av adenosintrifosfat (ATP). Den pumper 3 natriumioner (Na+) ut av cellen og 2 K+ inn i cellen for hvert ATP den bruker. Dette gjør at det oppstår en konsentrasjonsforskjell for Na+ og K+ mellom innsiden og utsiden av membranen.
Lekkasjekanaler i membranen gjør denne gjennomtrengelig (permeabel) for K+. (Disse kanalene kan også slippe igjennom Na+, men bare 1/75 ganger så mye som K+). De tillater at K+ får vandre med konsentrasjonsgradienten sin ut av cellen. Denne migrasjonen begrenses imidlertid av de negativt ladede proteinene inne i cellen:
Negativt ladede proteiner inne i cellen tiltrekker seg K+ (som er positivt ladet). Denne tiltrekningskraften er imidlertid ikke så kraftig som konsentrasjonsforskjellen, og det lekker dermed ut en del K+. Ved at disse lekker ut mot den elektriske gradienten, oppstår det en negativ ladning på innsiden av membranen – cellen er polarisert. Denne polariseringen er hos mennesket på ca. -70 mV.
Aksjonspotensialet
Aksjonspotensialet betegner en krakteristisk endring i membranpotensialet. Det består i opphevelsen av det negative membranpotensialet, som skaper elektromagnetiske feltbølger. Dets eksistens hviler hovedsakelig på to strukturer i cellemembranne, kaliumkanalene og natriumkanalene. Begge er spenningsstyrte og åpnes når membranpotensialet når en viss terskelverdi.
Natriumkanalene åpnes når membranpotensialet når en terskelverdi på ca. -55mV. Dette fører til en strøm av Na+ med konsentrasjonsgradienten inn i cellen, som dermed mister sin negative, indre ladning – cellen blir depolarisert.
Kaliumkanalene åpnes når det oppstår en positiv ladning på innsiden av cellen. De er imidlertid litt tregere, og det rekker å oppstå et positivt membranpotensial før K+ strømmer ut av cellen, med sin konsentrasjongradient, og skaper en negativ repolarisering.
Junior-VM i ishockey 1994
Junior-VM i ishockey 1994 ble arrangert i Ostrava og Frydek-Mistek i Tsjekkia i 1994.
Ragwon
Ragwon (Ragwŏn kun) er et fylke i provinsen Sør-Hamgyong i Nord-Korea.
Administrativ inndeling
Fylket er delt inn i en ŭp (småby), en rodongjagu (arbeiderdistrikt) og 11 ri (landsby).
Gisela Morales
Gisela Morales (født 17. desember 1987) er en guatemalansk tidligere svømmer. Hun representerte landet sitt under Sommer-OL 2004 i Aten, der hun blant annet var flaggbærer for sin nasjon under åpningsseremonien.
Pukchong
Pukchong (Pukch'ŏng kun) er et fylke i provinsen Sør-Hamgyong i Nord-Korea.
Kleitias
Kleitias (gresk Κλειτίας) var en gresk vasemaler som virket i Athen mellom 580 og 550 f.Kr. Hans navn er kjent gjennom siganturer, og han er knyttet fem større vaser, to kopper og en rekke koppfragmenter til ham. I alle unntatt ett av tilfellene hvor det finnes signatur har Kleitias signert som maler mens Ergotimos har signert som keramiker. En del av fragmentene er attribuert til ham på stilistisk grunnlag.
Pukchong
Administrativ inndeling
Fylket er delt inn i en ŭp (småby), to rodongjagu (arbeiderdistrikt) og 38 ri (landsby).
The Quitter
The Quitter er en amerikansk stumfilm fra 1916, regissert av Charles Horan.
Zaretsjnyj (Sverdlovsk oblast)
Zaretsjnyj (russisk: Заре́чный) er en by i Sverdlovsk oblast i Russland. Byen ligger ved elva Pysjma, rundt 45 km øst for Jekaterinburg. Innbyggertall: 27 914 (folketelling 2002), 27 675 (folketelling 1989).
The Quitter
Handling
Gruve-arbeiderne ved Paradise Gulch kjeder seg. De mener at problemet deres er at det ikke finnes noen kvinner på gruve-området deres,
Arbeiderne forsøker derfor å finne en passende kvinne som de kan gifte seg med. Men en rekke uforutsette komplikasjoner oppstår etter hvert.
Zaretsjnyj (Sverdlovsk oblast)
Stedet fikk status som bymessig bosetning i 1957, og bystatus ble innvilget i 1992.
Charles Watson
Charles «Chuck» Watson er en amerikansk forretningsmann. Han dannet Natural Gas Clearinghouse, som senere ble omdøpt til Dynegy, hvor han også var administrerende direktør. Det var et særdeles mangfoldig energiselskap, som hadde mange likheter med rivalen Enron. Watson prøvde å kjøpe opp Enron mot slutten av 2001, hvorpå både han og selskapet fikk omtale som en «hvit ridder», men trakk seg fra forhandlingene etter at Enron la ut nye tall om sin finansielle situasjon.
Watson forlot Dynegy sent i 2002, da selskapet fikk store problemer etter anklager om regnskapssvindel, uriktig oppførsel under energikrisene i California, og andre alvorlige problemer. Han ble erstattet av Bruce Williamson.
Det akkadiske rike
Det akkadiske rike var et av de tidligste storrikene i oldtidens Midtøsten og hadde sitt hovedsenter i byen Akkad.
Omkring 2300 f.Kr. ble sumererne beseiret av den akkadiske kongen Sargon, og det akkadiske rike ble til. Sargon og hans etterfølgere erobret det nordlige Mesopotamia, den syriske byen Ebla og landet Elam i øst. Riket overtok antagelig alle bystatene til sumererne. Imperiet ble styrt fra hovedstaden Akkad og besto i et århundre før det ble svekket og falt. Mye av det man vet om riket er basert på legendariske beretninger snarere enn nøyaktige historiske opplysninger. Ikke alle erobringer som i senere tid ble tillagt Sargon har blitt støttet av arkeologiske kilder. Det akkadiske imperiet omtales ikke i datidens Egypt og vice versa. Det akkadiske imperiet kan allikevel betraktes som det til da største riket og verdens første imperium.
De akkadiske kongene måtte ikke bare forsvare seg mot de sumeriske bystatenes stadige opprør, men de ledet også felttog mot nabolandene for å sikre handelsveier og krigsbytte og for å få kontrollen over viktige råvarer. De rådde over handel helt til Anatolia.
I tiden som fulgte dannet det seg legender rundt det akkadiske riket blant folk i Mesopotamia. Sargon ble gjerne sett på som en eksemplarisk konge, mens Naram-Sin ble sett på som en arrogant hersker som førte riket ut i ulykke.
Mykonos-attentatet
Mykonos-attentatet var et attentat i en gresk restaurant i Berlin, i Prager Straße i bydelen Wilmersdorf. 17. september 1992 ble fire kurdiske eksilpolitikere drept på oppdrag fra de iranske hemmelige tjenestene. Restauranteieren og en annen gjest ble sterkt skadet.
De drepte var generalsekretæren for Kurdistans demokratiske parti, Sadegh Sharafkandi, partiets representant i Frankrike, Fattah Abdoli, partiets representant i Tyskland, Homayoun Ardalan, og tolken Nouri Dehkordi. De deltok på en kongress arrangert av Den sosialistiske internasjonale i Berlin.
Attentatet ble planlagt av Kazem Darabi, en iraner som hadde bodd i Tyskland siden 1980-tallet og samlet informasjon om motstandere av regjeringen i Iran.
Georg Ludwig av Slesvig-Holsten-Gottorp
Han var yngste sønn av Albertine Friederike av Baden-Durlach og fyrstbiskop Christian August av Slesvig-Holsten-Gottorp. I 1741 gikk han frivillig i prøyssisk tjeneste og ble utnevnt til generalmajor i 1744. I Syvårskrigen gjorde han tjeneste under feltmarskalk Hans von Lehwaldt (1685–1768) hvor han ble forfremmet til generalløytnant. I 1760 kjempet han i slaget ved Torgau hvoretter han ble avskjediget av Friedrich II for å ha vært for langsom. Heretter tjente han sin slektning, Peter III av Russland og ble utnevnt til feltmarskalk 21. februar 1762. Samme år måtte han forlate Russland for en stilling som stattholder i Holsten.
Ekteskap
I 1750 hadde han giftet seg med Sophie Charlotte av Slesvig-Holsten-Sønderborg-Beck, datter av den titulære hertug Frederik Vilhelm II av Slesvig-Holsten-Sønderborg-Beck (1687–1749). Hun døde den 7. august 1763, mens Georg Ludwig døde på dagen for hennes bisettelse. De ble begge gravlagt i klosterkirken i Bordesholm. Georg Ludwig og Sophie Charlotte ble stamforeldre til det oldenborgske hertughus.
Technische Universität Dresden
Technische Universität Dresden (TUD) er med 35 000 studenter det største universitetet i den tyske delstaten Sachsen. Universitetets største campus er plassert i Dresden, ca. 3 kilometer sør for den historiske bydelen og Elbens bredde. Tross navnet, rekker studie- og forskningsområdene langt ut over de tekniske vitenskapene, og de 14 fakultetene fordeler seg innenfor de fire kjerneområdene Ingeniørvitenskap, humaniora, naturvitenskap og legevitenskap. TUD er med i TU 9, sammenslutningen av de 9 største tekniske universitetene i Tyskland.
The Race
The Race er en amerikansk stumfilm fra 1916, regissert av George Melford.
Handling
Lei av sønnens ville livsstil velger James Grayson, Sr. å gjøre sønnen Jimmy arveløs - og kaster Jimmy ut av hjemmet deres. Gjennom Grace Van Dyke, en sjåfør, skaffer Jimmy seg jobb. Men Jimmy må betale tilbake en gjeld på 10 000 dollar, nesten umiddelbart.
Tag der Republik
Tag der Republik, også kalt Nationalfeiertag der DDR var en nasjonaldag i Den tyske demokratiske republikk (DDR) som ble feiret den 7. oktober.
Dagen var til minne om den 7. oktober 1949, da staten DDR ble grunnlagt innenfor Sowjetische Besatzungszone.
Rød skogsmaur
Røde skogsmaur (Formica rufa) er en gruppe maur i slekten skogmaur (Formica). De finnes helst nær eller i barskog og bygger de velkjente maurtuene av barnåler.
Lage Nøst
Lage Nøst (født 30. juli 1991 i Oslo, oppvokst i Molde) er en norsk politiker og musiker, og var talsperson for Grønn Ungdom (GU), Miljøpartiet De Grønnes ungdomsorganisasjon fra mars 2014 til november 2016. I stortingsvalget 2017 var han Miljøpartiets førstekandidat i Møre og Romsdal.
Rød skogsmaur
Utbredelse
Røde skogsmaur finnes nær sagt over hele kloden, vanligvis i barskog.
Lage Nøst
Han har studert utøvende jazzgitar og sosiologi ved Universitetet i Stavanger.
Rød skogsmaur
Utseende
Røde skogsmaur er rødlig brune med mørkere brunsvart farge, mellom 4 og 11 mm lang. De utgjør en liten gruppe svært like arter som er vanskelig å skille fra hverandre.
Lage Nøst
Han er sønn av kunstner og teatersjef ved Riksteatret, Arne Nøst.
Rød skogsmaur
Levevis
Røde skogsmaur er vanlig i skogtrakter, helst i barskog, hvor de lever eusosialt i store samfunn i maurtuer som de bygger av strå, små pinner og ikke minst barnåler. Maurtuene kan bli store med hundretusenvis av individer. Kolonien kan ha drabanttuer, det vil si at det kan være et samfunn med flere større og mindre tuer, med maurstier imellom. Slike kolonier kan bestå av over én million individer. Vanligvis går det flere stier ut fra hver tue. Stiene kan strekke seg opptil hundre meter fra tuen, vanligvis ender de hos en bladluskoloni, eksempelvis i et tre. Bladlusene utsondrer en væske (honningdugg) fra en kjertel på ryggen, denne blir spist av maurene som samtidig beskytter bladlusene mot predatorer (rovdyr). Larvene i maurtuen lever av insekter og andre mindre dyr. Maur danner samfunn med arbeidere (sterile hunner), hanner og dronninger (fertile hunner). Hver tue kan ha flere dronninger. I mai og juni skjer svermingen, vingede hanner og hunner (dronninger) svermer ut og parer seg i luften. De befruktede dronningene vil danne nye samfunn.
Pujon
Pujon (Pujŏn kun) er et fylke i provinsen Sør-Hamgyong i Nord-Korea.
Administrativ inndeling
Fylket er delt inn i en ŭp (småby), to rodongjagu (arbeiderdistrikt) og 14 ri (landsby).
Lage Nøst
Politisk arbeid
Nøst meldte seg inn i Miljøpartiet De Grønne i 2012, og ble valgt til leder i Grønn Ungdom Stavanger i januar 2013. I oktober samme år ble han i et suppleringsvalg valgt til medlem av Grønn Ungdoms arbeidsutvalg. Han ble valgt til ny talsperson for ungdomspartiet sammen med Ingrid Ophaug Dahl i mars 2014.
I 2013 var han tredjekandidat til Stortinget for Miljøpartiet De Grønne i Rogaland. I 2017 var han førstekandidat til Stortinget for Miljøpartiet De Grønne i Møre og Romsdal.
Alti Futura
Alti Futura er et kjøpesenter som ligger ved innfartsåren til Kristiansund. Det har rundt 55 butikker og 450 gratis parkeringsplasser. (130 er under tak)
5. september 2019 endret senteret navn fra Amfi til Alti Futura, og ble en del av kjøpesenterkjeden Alti. Senteret forvaltes av Alti Forvaltning AS og eies av LL Kjøpesenter AS.
Futura åpnet i oktober 1989 og gjennomgikk en større ombygging i 2007/2008, og ble påbygd i 2011. I tillegg ble det i 2019 utvidet med 14 000 m2 samt 130 nye parkeringsplasser under tak. Fram til 2003 var senteret eid og driftet av Møre sentrene i Molde. Fra 2003 til 2019 ble det driftet som Amfi-senter. I 2019 ble senteret en del av Alti Forvaltning AS, og gikk inn i kjøpesenterkjeden som Alti Futura.
Zhou Chunxiu
Zhou Chunxiu (周春秀; pinyin: Zhōu Chūnxiù; født 15. november 1978 i Henan) er en kinesisk friidrettsutøver som konkurrerer i maraton.
Chunxiu deltok i OL 2004 i Athen der hun endte på 33.-plass. Hun deltok i sitt første verdensmesterskap i Helsingfors i 2005, der hun ble nummer fem.
Alta Kristne Grunnskole
Alta Kristne Grunnskole er en kristen grunnskole som ligger på Aronnes i Alta. Den er den eneste skole i sitt slag i Finnmark fylke. Alta Kristne Grunnskole startet i august 2003 med 100 elever. Den er godkjent for 125 elever.
Zhou Chunxiu
Større suksess hadde hun i VM 2007 i Osaka, der ble det sølvmedalje. Samme år vant hun også London Marathon. I OL 2008 på hjemmebane i Beijing kom hun på tredjeplass, bare ett sekund fra sølvmedaljen.
Alta Kristne Grunnskole
Skolen har i skoleåret 2012/2013 ca. 38 ansatte og 100 elever på klassetrinnene 1-10.
Arbeidet med å etablere skolen tok lang tid, allerede i 1997 søkte man første gang om å få starte, med negativt svar. Men etter regjeringsskiftet, da Bondevik 2-regjeringen overtok, kom skolen i gang.
Det er særlig foreldre fra den læstadianske menighet i Alta som står bak skolen, de satset 20 millioner kroner på prosjektet.
Skolen ledes av daglig leder, Håkan Funck.
Johann Ernst Rentsch den eldre
Johann Ernst Rentsch (?– 1723) var en tysk maler.
Liv og virke
Rentsch var hoffmaler hos hertug Wilhelm Ernst av Sachsen-Weimar (1662–1728). I dag huskes Rentsch bare på grunn av et portrettmaleri som antas å framstille komponisten Johann Sebastian Bach. Bach var ansatt ved samme hoff i perioden 1708 til 1717, og maleriet ble laget rundt 1715 da komponisten var 30 år. Maleriet eies i dag av Angermuseums Erfurt og henger i Bachhaus Eisenach.
Rentsch' grav befinner seg i den såkalte Cranachgruft («Cranachkrypten») på sørsiden av Jakobskirken i Weimar, der også Lucas Cranach den eldre og 35 andre personligheter er bisatt, blant annet Georg Melchior Kraus, Ferdinand Karl Christian Jagemann og Johann Friedrich Loeber. Gravsteinene befinner seg ved kirkeveggen.
Rentsch sønn Johann Ernst Rentzsch den yngre (1693–1767) ble også maler. Den saksiske hoffmaleren og gravøren Christian Wilhelm Ernst Dietrich (1712–1774) var sønn av Rentschs datter Johanna Dorothea.
Alti Storkaia
Alti Storkaia er et kjøpesenter som ligger i sentrum av Kristiansund, med utsikt over havna, mellom Storkaia og Storgata. Senteret har rundt 45 butikker, inkludert flere kafeer og spisesteder, Vinmonopolet og apotek. Senteret har et totalareal på 22.000 m2, som også omfatter et parkeringshus i tre etasjer.
Historikk
Senteret åpnet i 2005 og består av mange sentrumsgårder langs Storkaia som er renovert og sammenbygd. For dette restaureringsarbeidet mottok utbyggerne Kristiansund kommunes byggeskikkpris.
Opprinnelig het senteret Amfi Storkaia, men fra 5. september 2019 heter senteret Alti Storkaia, som følge av innlemmelse i kjøpesenterkjeden Alti. Senteret forvaltes av Alti Forvaltning AS og eies av LL Kjøpesenter AS.
The Ragamuffin
The Ragamuffin er en amerikansk stumfilm fra 1916, regissert av William C. deMille.
MR
MR, mR eller mr kan ha flere betydinger:
Gnistan
Gnistan eller  ML-Gnistan var en svensk venstreside-avis som kom ut fra 1967 til 1989, i de fleste årene som ukeavis. Den ble utgitt av Kommunistiska förbundet marxist-leninisterna (KFML), en organisasjon som siden byttet navn til Sveriges Kommunistiska Parti (SKP) – og enda senere til Solidaritetspartiet.
Gnistan tjente som et svensk forbilde da den norske ml-bevegelsen etablerte avisen Klassekampen i 1969.
Etablert som månedsavis
Gnistan ble startet i 1967 blant folk i opposisjon i det gamle SKP, senere kalt Vänsterpartiet Kommunisterna (VPK). Initiativet ble tatt av en gruppe rundt Nils Holmberg. I 1965 hadde Holmberg startet det mer teoretiske tidsskriftet Marxistisk Forum. Nå ville man lage noe avispreget, et nytt «regelbundet - helst en gång i veckan - utkommande informations- och propagandaorgan, som kompletterar MF».
Første nummer av Gnistan kom i april 1967, og var en enkel stensilert trykksak i folioformat. Opplaget var beskjedne 500 eks. Da KFML ble dannet midtsommers samme år ble Gnistan det nye forbundets sentrale organ. Den ble snart en månedlig, offsettrykt avis, og opplaget økte raskt. I mai 1968 ble månedsavisen trykket i 7500 eksemplarer, våren 1970 i 14 000.
I 1970 ble KFML splittet, da en gruppe med tyngdepunkt i Göteborg forlot organisasjonen, dannet KFML(r) og startet sin egen avis Proletären. Dette rammet Gnistan hardt, siden trykkeriet og hele apparatet rundt avisen var lokalisert til Göteborg. Splittelsen førte også til et kort opphold i utgivelsen av Gnistan.
Planer om dagsavis
Ved årsskiftet 1971-72 flyttet Gnistan fra Göteborg til Stockholm. Den gikk over til tabloidformat, og ble fra 1972 ukeavis. I september dette året var opplaget 13 000, i mai 1975 15 000.
Avisen la vekt på å mobilisere lesere og medlemmer i utgiverorganisasjonen til å skrive, og midt på 70-tallet hadde Gnistan lokale korrespondenter på 34 ulike plasser i Sverige, enkelte steder organisert som små lokale redaksjoner.
I 1976 nådde Gnistan et opplag på 17 000. Den hadde mer enn 6000 faste abonnenter, ble solgt på gater og torg og distribuert i svenske Pressbyrån (ala norske Narvesen). Da ble avisen også utgitt i finskspråklig versjon, Kipinä, tolv ganger i året. På denne tiden hadde SKP ambisjoner om å gjøre Gnistan til dagsavis.
Nedturen
Fire år senere måtte SKP oppsummere splid og motgang for organisasjonen og avisen: I 1980 hadde antallet abonnenter falt til om lag 4000, og løssalget til 3000. Kampanjen for å gjøre Gnistan til dagsavis ble nå karakterisert som ønsketenking; basert på «ett stort mått av subjektivism». I 1984 var antallet abonnenter falt til 2000. Fallet i løssalget var enda mer dramatisk.
I 1986 skiftet SKP navn til Solidaritetspartiet, og vedtok et partiprogram uten bindinger til noen kommunistisk tradisjon: «ML» ble kuttet fra navnet til avisen, som ble omdøpt til Solidaritets-Gnistan. De siste årene den kom ut ble den publisert bare hver tredje uke, og da den til slutt ble lagt ned ved utgangen av 1989 ble abonnentene tilbudt å få tilbake sine utestående penger.
Naturhistorisk museum (Oslo)
Naturhistorisk museum (NHM) på Tøyen i Oslo er en del av Universitetet i Oslo og huser universitetets naturhistoriske samlinger og botanisk hage.
Samiske geografiske navn i Skjervøy
Samiske geografiske navn i Skjervøy (knr 1941) angir stedsnavn i Skjervøy kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
Naturhistorisk museum (Oslo)
Historie
Kong Frederik VI skjenket Tøyen hovedgård til det nystartede Kongelige Frederiks Universitet (Universitetet i Oslo) i 1812, med den hensikt å benytte området rundt gården som en botanisk hage. Hagen ble opprettet i 1814, og er Norges eldste botaniske hage. Den eldste delen av hagen, den formelle «Barokkhagen» på sørsiden av Hovedgården, ligger i dag slik den så ut ved grunnleggingen. Universitetets naturaliasamling ble flyttet dit vel 100 år senere og organisert som zoologisk, geologisk, paleontologisk og botanisk museum.
Fra 1999 ble alle enhetene på Tøyen slått sammen til én institusjon – Universitetets naturhistoriske museer og botaniske hage. I 2005 ble navnet forenklet til Naturhistorisk museum (NHM). Museet er i dag organisert i en sentral administrativ enhet og fire seksjoner.
Samiske geografiske navn i Skjervøy
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Skjervøy kommune.
Naturhistorisk museum (Oslo)
Historie
Museet omfatter Norges største naturhistoriske samling, med cirka 60 % av alle landets vitenskapelige naturhistoriske objekter. Foruten utstillingene drives det utstrakt forskningsvirksomhet.
Den geologiske utstillingen
Den geologiske utstillingen vises i Geologisk museum. Utstillingen i 1. etasje viser Norges geologiske historie, kreftene som formet landskapet og bergarter fra hele landet, noen opp til 2 milliarder år gamle. Her står også avstøpningen av skjelettet til Tyrannosaurus rex, en av verdens største rovdinosaurer.
2. etasje huser museets mineralustilling. Geologisk museum har en av verdens flotteste mineralsamlinger. Her finnes glitrende edelsteiner, edle metaller, meteoritter og en bit av Månen.
Innenfor mineralsalen ligger den paleontologiske utstillingen med blant annet en 400 millioner år gammel sjøskorpion fra Ringerike som blir regnet som det fineste fossilet funnet i Norge, et dinosaurreir, hodeskalle av sabeltanntiger, gevir av irsk kjempehjort og hodeskaller fra fortidsmennesker. Museet har også en variert utstilling av avstøpninger av skjeletter av forskjellige dinosaurer, blant annet nevnte Tyrannosaurus og Iguanodon.
Lillehammer Olympiapark
Lillehammer Olympiapark består av idrettsanlegg benyttet under Vinter-OL 1994 på Lillehammer.
Naturhistorisk museum (Oslo)
Den geologiske utstillingen
Museumsbygget er fra 2014 stengt for oppussing, men noen av de mest populære objektene er utstilt i Zoologisk museum.
Den zoologiske utstillingen
Zoologisk museum har dyr fra hele verden. «Norske sal» viser Norges dyreliv fra kyst til høyfjell i dioramaer med norsk natur. Her kan man blant annet se rovdyr som bjørn, gaupe, ulv og jerv på nært hold.
I 2. etasje finnes «Dyregeografisk sal» med dyreliv fra hele verden og «Systematisk sal» med systematisk oversikt over Norges dyreliv. Utstillingene viser også enestående eksemplarer av to utdødde arter, geirfuglen og den australske pungulven.
Lillehammer Olympiapark
Olympiaparkens anlegg:
Judo under Sommer-OL 1980 – 71 kg menn
71 kg for menn i judo under Sommer-OL 1980 i Moskva ble arrangert i juli 1980 på Luzhniki Palace of Sports.
Naturhistorisk museum (Oslo)
Botanisk hage
Botanisk hage er en vitenskapelig samling av levende planter. Samlingene omfatter over 8 500 plantearter fra ulike deler av verden, og brukes i undervisning, formidling og forskning. Noen av plantene dyrkes i veksthus, andre i ulike avdelinger på friland. Planter som er truet eller sårbare i norsk natur tas vare på i Botanisk hage.
Botanisk hage er også et viktig rekreasjonsområde for Oslos befolkning. Den vakre «Fjellhagen» med en klukkende bekk og små fosser viser 1 700 plantearter fra mange land. En egen «Urtehage» er tilegnet tradisjonelle medisin- og krydderplanter, og «Oldemors hage» viser tradisjonelle hageplanter fra hele østlandsområdet.
Midt i hagen ligger den gamle Tøyen hovedgård. Bygningene er fra 1600-tallet og har en formell barokkhage på sørsiden. Husene ble pusset opp i 2007-2008. Gården huser en kafé som er åpen for publikum.
Nahe
Nahe (keltisk Nava, «Vill elv») er en 116 km lang tysk elv, som har sitt opphav i fjellene Hunsrück (Rheinland-Pfalz) og Nordpfälzer Bergland (Saarland). Den renner ut i Rhinen ved byen Bingen am Rhein. Nedbørfeltet er på 4 065 km², mens vannføringen til tider kan være så sterk som 1 000 m³/s ved Bad Kreuznach og inntil 1 300 m³/s ved Bingen.
Nahe er kjent for sin gode vinproduksjon (Riesling) med stedvis vulkansk jordsmonn. Den største byen, Bad Kreuznach, er meget malerisk og har en rekke vinhus. Vin fra nedbørsfeltet går under den generelle betegnelsen Nahewein. Byen Idar-Oberstein nord i nedbørområdet er en kjent by for smykkeproduksjon. Bingen nederst ved utløpet i Rhinen er en eldgammel handelsby for skipsfarten på Vest-Europas største elv.
Banke nasjonalpark
Banke nasjonalpark som befinner seg i Madhya Pashchimanchal (Mid-Western Region) i Nepal og ble etablert 12. juli 2010 som Nepals tiende nasjonalpark, dekker et område på 550 km² der største delen er en del av Churiafjellkjeden. Parken er omgitt av en buffersone på 344 km² i distriktene Banke, Salyan og Dang.
Sammen med den tilstøtende Bardia nasjonalpark er det et sammenhengende verneområde på 1,518 km², som også er Tiger Conservation Unit (TCU) Bardia-Banke. Dette er det største verneområdet for tiger i hele Asia.
Gahaniini
Gahaniini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, blanke, tilsynelatende hårløse trebukker. Antennene er litt kortere enn kroppen. Pronotum er mer eller mindre rødlig, omtrent så langt som bredt, med en kraftig, trekantet tann midt på hver side. Dekkvingene er parallellsidige, enten svarte eller brunrøde.
Utbredelse
Slekten Gahania er utbredt i det østlige og sørlige Afrika.
Sagittalplan
Sagittal er et av tre hovedplan brukt i romlig beskrivelse i medisin. Det er planet som går forfra – bakover og ovenfra – nedover. Det vil altså kunne dele kroppen i to hovedsakelig like, symmetriske deler. De andre planene er axial (transverse) og coronal (frontal).
Kumya
Kumya (Kŭmya kun) er et fylke i provinsen Sør-Hamgyong i Nord-Korea.
Belojesjøen
Belojesjøen (russisk: Озеро Белое – Ozero Beloje) er en innsjø i Vologda oblast i Russland. Innsjøen er sirkelformet, med en diameter på omtrent 46 km. Maksimal dybde er 33 meter. Største tilløpselver er Kovzja, Kema og Megra. Sjøen har utløp via elva Sjeksna, som renner mot Rybinskreservoaret i Volgas nedbørfelt. Innsjøen inngår i Volga-Østersjøkanalen. Belozersk, en av Russlands eldste byer, ligger ved Belojesjøens bredder.
Kumya
I 1952 ble fylket Yonghung delt og Yodok ble skilt ut som egen administrativ enhet.
Administrativ inndeling
Fylket er delt inn i en ŭp (småby), fire rodongjagu (arbeiderdistrikt) og 50 ri (landsby).
Isabella I av Jerusalem
Isabella I av Jerusalem (født 1172 i Nablus, død 5. april 1205 i Akko) var dronning av Jerusalem fra 1192 og fram til sin død.
Hun var datter av Amalrik I og hans andre hustru Maria Komnene, noe som gjorde henne til den yngre halvsøster av Balduin IV av Jerusalem og dronning Sibylla av Jerusalem og grandniese av den østromerske keiseren Manuel I Komnenos.
Vuoksen
Vuoksen (russisk: Вуокса - Vuoksa, finsk: Vuoksi, svensk: Vuoksen) er ei elv som går fra innsjøen Saimen i Södra Karelen i Finland til Ladoga i Leningrad oblast i Russland.